CELEX: 32020R0160
Language: mt
Date: 2020-02-05 00:00:00
Title: Regolament ta’ Implimentazzjoni tal-Kummissjoni (UE) 2020/160 tal-5 ta’ Frar 2020 li jikkonċerna l-awtorizzazzjoni tal-preparat taż-żejt tar-riegnu, taż-żejt tal-karwija, tal-karvakrol, tas-saliċilat tal-metil u tal-L-mentol bħala addittiv tal-għalf għall-qżieqeż miftuma (id-detentur tal-awtorizzazzjoni Biomin GmbH) (Test b’rilevanza għaż-ŻEE)

6.2.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 34/25
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2020/160
         tal-5 ta’ Frar 2020
         li jikkonċerna l-awtorizzazzjoni tal-preparat taż-żejt tar-riegnu, taż-żejt tal-karwija, tal-karvakrol, tas-saliċilat tal-metil u tal-L-mentol bħala addittiv tal-għalf għall-qżieqeż miftuma (id-detentur tal-awtorizzazzjoni Biomin GmbH)
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 fuq l-addittivi għall-użu fl-għalf tal-annimali (1), u b’mod partikolari l-Artikolu 9(2) tiegħu,
         Billi:
         
                     (1)
                  
                  
                     Ir-Regolament (KE) Nru 1831/2003 jipprevedi l-awtorizzazzjoni ta’ addittivi għall-użu fl-għalf tal-annimali u r-raġunijiet u l-proċeduri għall-għoti ta’ tali awtorizzazzjoni.
                  
               
                     (2)
                  
                  
                     F’konformità mal-Artikolu 7 tar-Regolament (KE) Nru 1831/2003, tressqet applikazzjoni għall-awtorizzazzjoni ta’ preparat taż-żejt tar-riegnu, taż-żejt tal-karwija, tal-karvakrol, tas-saliċilat tal-metil u tal-L-mentol. Ma’ din l-applikazzjoni ntbagħtu d-dettalji u d-dokumenti meħtieġa skont l-Artikolu 7(3) ta’ dak ir-Regolament.
                  
               
                     (3)
                  
                  
                     Dik l-applikazzjoni tikkonċerna l-awtorizzazzjoni ta’ preparat taż-żejt tar-riegnu, taż-żejt tal-karwija, tal-karvakrol, tas-saliċilat tal-metil u tal-L-mentol bħala addittiv tal-għalf għall-qżieqeż miftuma, biex jiġi kklassifikat fil-kategorija tal-addittivi “addittivi żootekniċi”.
                  
               
                     (4)
                  
                  
                     Fl-opinjoni tagħha tat-2 ta’ April 2019 (2), l-Awtorità Ewropea dwar is-Sigurtà fl-Ikel (“l-Awtorità”) ikkonkludiet li fil-kundizzjonijiet tal-użu proposti, il-preparat taż-żejt tar-riegnu, taż-żejt tal-karwija, tal-karvakrol, tas-saliċilat tal-metil u tal-L-mentol ma għandux effetti negattivi fuq is-saħħa tal-annimali, fuq is-sikurezza tal-konsumaturi jew fuq l-ambjent. Ikkonkludiet ukoll li aktarx ma jkunx hemm esponiment għall-utenti min-nifs u li ma setgħet tasal għal ebda konklużjoni dwar is-sensitizzazzjoni tal-ġilda jew tal-għajnejn. Għalhekk, il-Kummissjoni tqis li jenħtieġ li jittieħdu miżuri protettivi xierqa sabiex jiġu evitati l-effetti negattivi fuq is-saħħa tal-bniedem, b’mod partikolari fir-rigward tal-utenti tal-addittiv. L-Awtorità kkonkludiet li l-addittiv għandu l-potenzjal li jkun effikaċi fit-titjib tal-prestazzjoni żooteknika. L-Awtorità ma tqisx li hemm bżonn ta’ rekwiżiti speċifiċi għas-sorveljanza ta’ wara t-tqegħid fis-suq. Ivverifikat ukoll ir-rapport dwar il-metodu tal-analiżi tal-addittiv tal-għalf fl-għalf, li ġie ppreżentat mil-Laboratorju ta’ Referenza stabbilit bir-Regolament (KE) Nru 1831/2003.
                  
               
                     (5)
                  
                  
                     Il-valutazzjoni tal-preparat taż-żejt tar-riegnu, taż-żejt tal-karwija, tal-karvakrol, tas-saliċilat tal-metil u tal-L-mentol turi li l-kundizzjonijiet għall-awtorizzazzjoni, kif previsti fl-Artikolu 5 tar-Regolament (KE) Nru 1831/2003, ġew issodisfati. Għaldaqstant, jenħtieġ li l-użu ta’ dan il-preparat jiġi awtorizzat kif speċifikat fl-Anness ta’ dan ir-Regolament.
                  
               
                     (6)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            Il-preparat speċifikat fl-Anness, li jagħmel parti mill-kategorija tal-addittivi “addittivi żootekniċi” u mill-grupp funzjonali “addittivi żootekniċi oħrajn”, huwa awtorizzat bħala addittiv fl-għalf tal-annimali, skont il-kundizzjonijiet stabbiliti f’dak l-Anness.
         
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-5 ta’ Frar 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 268, 18.10.2003, p. 29.
         
            (2)  EFSA Journal 2019;17(4):5688.
      
      
         
            ANNESS
            
                        Numru ta’ identifikazzjoni tal-addittiv
                     
                     
                        Isem id-detentur tal-awtorizzazzjoni
                     
                     
                        Addittiv
                     
                     
                        Kompożizzjoni, formula kimika, deskrizzjoni, metodu analitiku
                     
                     
                        Speċi jew kategorija tal-annimal
                     
                     
                        Età massima
                     
                     
                        Kontenut minimu
                     
                     
                        Kontenut massimu
                     
                     
                        Dispożizzjonijiet oħrajn
                     
                     
                        Tmiem il-perjodu ta’ awtorizzazzjoni
                     
                  
                        mg tal-addittiv/kg ta’ għalf komplet b’kontenut ta’ ndewwa ta’ 12 %
                     
                  
                        
                           Kategorija ta’ addittivi żootekniċi. Grupp funzjonali: addittivi żootekniċi oħrajn (titjib fil-prestazzjoni żooteknika).
                        
                     
                  
                        4d19
                     
                     
                        Biomin GmbH
                     
                     
                        Żejt tar-riegnu, żejt tal-karwija, karvakrol, saliċilat tal-metil u L-mentol
                     
                     
                        
                           Kompożizzjoni kimika
                        
                        Preparazzjoni ta’:
                        
                                    —
                                 
                                 
                                    żjut essenzjali tar-riegnu (Origanum vulgare L.) (60-80 mg/g) u taż-żerriegħa tal-karwija (Carum carvi L.) (5-10 mg/g),
                                 
                              
                                    —
                                 
                                 
                                    karvakrol (60-80 mg/g), saliċilat tal-metil (10-40 mg/g) u L-mentol (30-55 mg/g)
                                 
                              Forma solida
                     
                     
                        Qżieqeż miftuma
                     
                     
                        —
                     
                     
                        75
                     
                     
                        125
                     
                     
                        
                                    1.
                                 
                                 
                                    Fl-istruzzjonijiet għall-użu tal-addittiv u tat-taħlitiet lesti minn qabel għandhom jiġu indikati l-kundizzjonijiet tal-ħażna u l-istabbiltà waqt it-trattament bis-sħana.
                                 
                              
                                    2.
                                 
                                 
                                    Għall-utenti tal-addittiv u tat-taħlitiet lesti minn qabel, l-operaturi tan-negozju tal-għalf għandhom jistabbilixxu l-proċeduri operattivi u l-miżuri organizzattivi sabiex jindirizzaw ir-riskji potenzjali li jirriżultaw mill-użu tiegħu. Meta dawk ir-riskji ma jkunux jistgħu jiġu eliminati jew imnaqqsa kważi għalkollox permezz ta’ proċeduri u ta’ miżuri bħal dawn, l-addittiv u t-taħlitiet lesti minn qabel għandhom jintużaw b’tagħmir ta’ protezzjoni personali, li jinkludi protezzjoni tal-ġilda u tal-għajnejn.
                                 
                              
                     
                        26 ta’ Frar 2030
                     
                  
                        
                           Karatterizzazzjoni tas-sustanza attiva
                        
                        Żejt tar-riegnu (Origanum vulgare L.) (Numru CAS: 8007-11-2) b’kontenut ta’ linalol ta’ 1,8-16 mg/g;
                        Żejt taż-żerriegħa tal-karwija (Carum carvi L.) (Numru CAS: 8000-42-8) b’kontenut ta’ D-karvon ta’ 2,5-6,5 mg/g;
                        Żejt tal-karvakrol (numru CAS: 499-75-2) ≥ 99 % b’kontenut ta’ karvakrol ta’ 95-140 mg/g (mir-riegnu u mill-karvakrol pur);
                        Saliċilat tal-metil (numru CAS: 119-36-8;
                        L-Mentol (Numru CAS: 2216-51-8).
                     
                  
                        
                           Metodu analitiku
                            (1)
                        
                        Il-kwantifikazzjoni tas-sustanzi attivi fl-addittiv tal-għalf: kromatografija b’fażi gassuża b’individwazzjoni tal-jonizzazzjoni bi fjamma (GC-FID).
                     
                  
               (1)  Id-dettalji dwar il-metodi analitiċi jinsabu fl-indirizz tal-Laboratorju ta’ Referenza li ġej: https://ec.europa.eu/jrc/en/eurl/feed-additives/evaluation-reports.